CELEX: 52015PC0202
Language: hr
Date: 2015-05-18
Title: Prijedlog UREDBE VIJEĆA o izmjeni Uredbe (EU) br. 1388/2013 o otvaranju autonomnih carinskih kvota Unije za određene poljoprivredne i industrijske proizvode i upravljanju njima

EUROPSKA
                           KOMISIJA
                                                   Bruxelles, 18.5.2015.
                                                   COM(2015) 202 final
                                                   2015/0105 (NLE)
                                         Prijedlog
                                   UREDBE VIJEĆA
   o izmjeni Uredbe (EU) br. 1388/2013 o otvaranju autonomnih carinskih kvota Unije za
           određene poljoprivredne i industrijske proizvode i upravljanju njima
HR                                                                                     HR
 ---pagebreak---                                          OBRAZLOŽENJE
   1.        KONTEKST PRIJEDLOGA
   Vijeće je 17. prosinca 2013. donijelo Uredbu (EU) br. 1388/2013 o otvaranju autonomnih
   carinskih kvota Unije za određene poljoprivredne i industrijske proizvode i upravljanju njima
   kako bi se pod najpovoljnijim uvjetima zadovoljile potrebe Unije za dotičnim proizvodima.
   Autonomne carinske kvote Unije potrebne su za proizvode koji se u Uniji ne proizvode u
   mjeri dovoljnoj da se zadovolje potrebe korisničke industrije Unije za trenutačno kvotno
   razdoblje. Komisija je stoga uz pomoć Skupine za gospodarska tarifna pitanja preispitala sve
   zahtjeve za autonomne kvote koje su joj proslijedile države članice. Skupinu za gospodarska
   tarifna pitanja čine delegacije iz svih država članica i Turske. Prije nego što su promjene
   utvrđene u ovom prijedlogu usuglašene, Skupina za gospodarska tarifna pitanja sastala se tri
   puta.
   Skupina je pažljivo ocijenila svaki zahtjev. Posebice, pri ispitivanju svakog slučaja uzima se u
   obzir sprječavanje bilo kakve štete proizvođačima iz EU-a te jačanju i konsolidaciji
   konkurentnosti proizvodnje EU-a. Ocjenjivanje je izvršeno na temelju rasprava unutar
   skupine i savjetovanja koje su države članice provele s predmetnim industrijama,
   udruženjima, gospodarskim komorama i ostalim uključenim dionicima.
   Ovaj se prijedlog odnosi na određeni broj poljoprivrednih i industrijskih proizvoda. Zahtjevi
   za kvote ispitani su u svjetlu kriterija utvrđenih u Komunikaciji Komisije o autonomnim
   tarifnim suspenzijama i kvotama (SL C 363, 13.12.2011., str. 6.). Nakon tog ispitivanja
   Komisija smatra da je otvaranje autonomne carinske kvote opravdano za proizvode navedene
   u tablici pod točkom 1. Priloga ovom Prijedlogu.
   Nadalje, postalo je potrebno prilagoditi kvote navedene u tablici pod točkom 2. Priloga ovom
   Prijedlogu:
   - za redne brojeve 09.2664 i 09.2763 potrebno je promijeniti opis,
   - za redne brojeve 09.2629, 09.2645, 09.2665, 09.2834, 09.2835 i 09.2972 potrebno je
   povećati količine.
   Autonomne carinske kvote s rednim brojevima 09.2677 i 09.2678 brišu se iz Priloga Uredbi
   Vijeća (EU) br. 1388/2013 jer odobravanje takvih kvota više nije u interesu Unije.
   Konačno, predlaže se da se u članku 1. doda stavak kojim se opseg kvota za proizvode
   navedene u Prilogu Uredbi (EU) br. 1388/2013 strogo ograničava kako bi se spriječila svaka
   moguća šteta za proizvođače EU-a, izbjegavajući svaki uvoz robe koji nije preispitala
   Komisija uz pomoć Skupine za gospodarska tarifna pitanja.
   Prijedlog je u skladu s politikama u području trgovine, poduzetništva, razvoja i vanjskih
   odnosa.
   Ovaj prijedlog nije na štetu država koje imaju povlaštene trgovinske sporazume s EU-om
   (npr. države korisnice općeg sustava povlastica (OSP), države iz režima AKP-a, države
   kandidatkinje i potencijalne države kandidatkinje).
HR                                                2                                                 HR
 ---pagebreak---    2.       REZULTATI SAVJETOVANJA SA ZAINTERESIRANIM STRANAMA I
            PROCJENE UČINKA
   Provedeno je savjetovanje sa Skupinom za gospodarska tarifna pitanja u kojoj se nalaze
   predstavnici nadležnih tijela svih država članica. Sve navedene kvote odgovaraju dogovorima
   ili kompromisima koji su postignuti u okviru rasprava Skupine.
   Nisu spomenuti mogući ozbiljni rizici s nepopravljivim posljedicama.
   3.       PRAVNI ELEMENTI PRIJEDLOGA
   Pravni je temelj ovog Prijedloga uredbe članak 31. Ugovora o funkcioniranju Europske unije
   (UFEU).
   U skladu s člankom 31. UFEU-a, autonomne tarifne suspenzije i kvote utvrđuje Vijeće
   odlučujući kvalificiranom većinom na temelju prijedloga Komisije. Stoga je uredba primjeren
   instrument.
   Prijedlog je u isključivoj nadležnosti Unije. Načelo supsidijarnosti stoga se ne primjenjuje.
   Prijedlog je usklađen s načelom proporcionalnosti jer je ovaj skup mjera u skladu s načelima
   utvrđenima radi pojednostavnjenja postupaka za subjekte uključene u vanjsku trgovinu te s
   Komunikacijom Komisije o autonomnim tarifnim suspenzijama i kvotama (C 363,
   13.12.2011., str.6.).
   4.       UTJECAJ NA PRORAČUN
   Nenaplaćene carine u ukupnom iznosu od približno 3,4 milijuna EUR godišnje. Utjecaj na
   tradicionalna vlastita proračunska sredstva iznosi –2,6 milijuna EUR godišnje (75 % x 3,4
   milijuna EUR godišnje).
HR                                                 3                                             HR
 ---pagebreak---                                                                 2015/0105 (NLE)
                                                   Prijedlog
                                            UREDBE VIJEĆA
     o izmjeni Uredbe (EU) br. 1388/2013 o otvaranju autonomnih carinskih kvota Unije za
              određene poljoprivredne i industrijske proizvode i upravljanju njima
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 31.,
   uzimajući u obzir prijedlog Europske komisije,
   budući da:
   (1)     Kako bi se osigurala dostatna i neprekinuta opskrba određenom robom koja se u Uniji
           ne proizvodi u dostatnim količinama te kako bi se izbjegli poremećaji na tržištu
           određenih poljoprivrednih i industrijskih proizvoda, Uredbom Vijeća (EU)
           br. 1388/20131 otvorene su autonomne carinske kvote. Proizvodi u okviru tih carinskih
           kvota u Uniju se mogu uvoziti po sniženim carinskim stopama ili po nultoj carinskoj
           stopi. Zbog navedenih je razloga s učinkom od 1. srpnja 2015. za odgovarajuće
           količine sedam novih proizvoda potrebno otvoriti carinske kvote po nultoj carinskoj
           stopi.
   (2)     U određenim je slučajevima potrebno prilagoditi postojeće autonomne carinske kvote
           Unije. Za dva proizvoda potrebno je izmijeniti opis proizvoda radi jasnoće te kako bi
           se uzeo u obzir njihov najnoviji razvoj. Za drugih šest proizvoda potrebno je u interesu
           gospodarskih subjekata Unije povećati opseg kvota.
   (3)     Za jedan proizvod potrebno je zatvoriti autonomne carinske kvote Unije s učinkom od
           1. srpnja 2015. jer od navedenog datuma nadalje njihovo odobravanje nije u interesu
           Unije.
   (4)     Trebalo bi pojasniti da sve mješavine, pripravci ili proizvodi koji se sastoje od
           različitih dijelova koji sadržavaju proizvode koji podliježu autonomnim carinskim
           kvotama nisu obuhvaćeni Prilogom Uredbi (EU) br. 1388/2013.
   (5)     Uredbu (EU) br. 1388/2013 treba stoga na odgovarajući način izmijeniti.
   (6)     Budući da bi izmjene u skladu s ovom Uredbom trebale proizvoditi učinke od
           1. srpnja 2015., ova bi se Uredba trebala primjenjivati od tog datuma,
   1
           Uredba Vijeća (EZ) br. 1388/2013 od 17. prosinca 2013. o otvaranju autonomnih carinskih kvota Unije
           za određene poljoprivredne i industrijske proizvode i upravljanju njima te o stavljanju izvan snage
           Uredbe (EU) br. 7/2010 (SL L 354, 28.12.2013., str. 319.).
HR                                                      4                                                      HR
 ---pagebreak---    DONIJELO JE OVU UREDBU:
                                              Članak 1.
   Uredba (EU) br. 1388/2013 mijenja se kako slijedi:
   1.       Članak 1. zamjenjuje se sljedećim:
                                                 „Članak 1.
                1. Za proizvode navedene u Prilogu otvaraju se autonomne carinske kvote Unije,
                u okviru kojih se suspendiraju autonomne carine iz Zajedničke carinske tarife za
                razdoblja, po carinskim stopama i do količina navedenih u njemu.
                2. Mješavine, pripravci ili proizvodi koji se sastoje od različitih dijelova koji
                sadržavaju proizvode navedene u Prilogu ne podliježu odredbama iz stavka 1.
                ovog članka.”
   2.       Prilog se mijenja kako je utvrđeno u Prilogu ovoj Uredbi.
                                              Članak 2.
   Ova Uredba stupa na snagu dvadesetog dana od dana objave u Službenom listu Europske
   unije.
   Primjenjuje se od 1. srpnja 2015.
   Ova je Uredba u cijelosti obvezujuća i izravno se primjenjuje u svim državama članicama.
   Sastavljeno u Bruxellesu
                                               Za Vijeće
                                               Predsjednik
HR                                                5                                               HR
 ---pagebreak---                              ZAKONODAVNI FINANCIJSKI IZVJEŠTAJ
   1.      NAZIV PRIJEDLOGA:
   Uredba Vijeća o izmjeni Uredbe (EU) br. 1388/2013 o otvaranju autonomnih carinskih kvota
   Unije za određene poljoprivredne i industrijske proizvode i upravljanju njima
   2.      PRORAČUNSKE LINIJE
   Poglavlje i članak: poglavlje 12. članak 120.
   Iznos predviđen u proračunu za 2015. godinu: 16 701 200 000 EUR (proračun za 2015.)
   3.      FINANCIJSKI UČINAK
          Prijedlog nema financijski učinak
   X       Prijedlog nema financijski učinak na rashode, ali ima financijski učinak na prihode.
   Učinak je sljedeći:
                                                             (u milijunima EUR, do 1 decimalnog mjesta)
         Proračunska                   Prihodi2                  Šestomjesečno            [Godina: 2/2015.]
         linija                                                razdoblje, počevši
                                                                od dd/mm/gggg
         Članak 120.             Učinak na vlastita                 1.7.2015.                     –1,3
                                       sredstva
                                                             (u milijunima EUR, do 1 decimalnog mjesta)
                                              Stanje nakon djelovanja
                                                       [2016. i sljedeće godine]
        Članak 120.                                          –2,6 godišnje
   Uzimajući u obzir prethodno navedeno, učinak gubitka prihoda na temelju ove Uredbe
   procjenjuje se na 2,6 milijuna EUR godišnje od 1. srpnja 2015. nadalje (brutoiznos
   3,4 milijuna EUR x 0,75) i 1,3 milijuna EUR za razdoblje od 1. srpnja 2015. do 31. prosinca
   2015.
   2
           Kada je riječ o tradicionalnim vlastitim sredstvima (poljoprivredne pristojbe, pristojbe na šećer, carine),
           navedeni iznosi moraju biti netoiznosi, odnosno brutoiznosi umanjeni za 25 % na ime troškova naplate.
HR                                                         6                                                           HR
 ---pagebreak---    Gubitak prihoda u tradicionalnim vlastitim sredstvima mora biti nadoknađen doprinosima
   država članica na temelju BND-a.
   4.      MJERE ZA BORBU PROTIV PRIJEVARA
   Provjere krajnje uporabe pojedinih proizvoda obuhvaćenih ovom Uredbom Vijeća provest će
   se u skladu s člancima 291. do 300. Uredbe Komisije (EEZ) br. 2454/93.
HR                                              7                                          HR
 ---documentbreak---                            EUROPSKA
                           KOMISIJA
                                                   Bruxelles, 18.5.2015.
                                                   COM(2015) 202 final
                                                   ANNEX 1
                                        PRILOG
                              Prijedlogu UREDBE VIJEĆA
   o izmjeni Uredbe (EU) br. 1388/2013 o otvaranju autonomnih carinskih kvota Unije za
           određene poljoprivredne i industrijske proizvode i upravljanju njima
HR                                                                                     HR
 ---pagebreak---                                                               PRILOG
   Prilog Uredbi (EU) br. 1388/2013 mijenja se kako slijedi:
   1.          sljedeći redci za carinske kvote s rednim brojevima 09.2683, 09.2684, 09.2688, 09.2854,
               09.2685, 09.2686 i 09.2687 umeću se prema redoslijedu oznaka KN koje su navedene u
               drugom stupcu tablice:
                                                                                                                    Carina
                                                                                               Kvotno      Opseg    unutar
    Redni broj    Oznaka KN     TARIC                            Opis
                                                                                              razdoblje     kvote   kvote
                                                                                                                     (%)
    09.2683       ex 2914 19 90   50  Kalcijev acetilacetonat (CAS RN 19372-44-2) za 1.7.             do 50 tona    0%
                                      uporabu u proizvodnji sustavâ stabilizatora u obliku 31.12.
                                      tableta
                                       (1)
    09.2684       ex 2916 39 90   28  2,5-dimetilfenilacetil klorid (CAS RN 55312-97-5)     1.7.      do 125 tona   0%
                                                                                            31.12.
    09.2688       ex 2920 90 85   70  Tris (2,4-di-tert-butilfenil)fosfit (CAS RN 31570-04- 1.7.      do 3 000 tona 0%
                                      4)                                                    31.12.
    09.2854       ex 2924 19 00   85  3-jodoprop-2-inil N-butilkarbamat (CAS RN 55406- 1.7.           do 250 tona   0%
                                      53-6)                                                 31.12.
    09.2685       ex 2929 90 00   30  Nitroguanidin (CAS RN 556-88-7)                       1.7.      do 3 250 tona 0%
                                                                                            31.12.
    09.2686       ex 3204 11 00   75  Bojilo C.I. Disperse Yellow 54 (CAS RN 7576-65-0) 1.7.          do 1 250 kg   0%
                                      i pripravci na njegovoj osnovi s masenim udjelom 31.12.
                                      bojila C.I. Disperse Yellow 54 od najmanje 99 %
    09,2687       ex 3907 40 00   25  Polimerna mješavina polikarbonata i poli(metil 1.7.             do 200 tona   0%
                                      metakrilata) sa sadržajem polikarbonata od najmanje 31.12.
                                      98,5 GHT, u obliku peleta ili granula, s prohodnošću
                                      svjetlosti od najmanje 88,5 %, mjereno s pomoću
                                      ispitnog uzorka debljine 4 mm na valnoj duljini λ =
                                      400 nm (prema ISO 13468-2)
HR                                                                2                                                        HR
 ---pagebreak---    2.         redci za carinske kvote s rednim brojevima 09.2664, 09.2972, 09.2665, 09.2645, 09.2834,
   09.2835, 09.2629 i 09.2763 zamjenjuju se sljedećim:
                                                                                                                               Carina
                                                                                                       Kvotno      Opseg       unutar
     Redni broj    Oznaka KN        TARIC                               Opis
                                                                                                      razdoblje     kvote       kvote
                                                                                                                                 (%)
     09.2664       ex 2008 60 39       30      Trešnje s dodanim alkoholom, s masenim udjelom 1.1.            do 1 000 tona    10
                                               šećera ne većim od 9 %, promjera ne većeg od 31.12.                             % (2)
                                               19,9 mm, s košticama, za uporabu u čokoladnim
                                               proizvodima (1)
     09.2972           2915 24 00              Anhidrid octene kiseline (CAS RN 108-24-7)           1.1.      do 50 000        0%
                                                                                                    31.12.       tona
     09.2665       ex 2916 19 95       30      Kalijev (E,E)-heksa-2,4-dienoat (CAS RN 24634-61- 1.1.         do 8 250 tona    0%
                                               5)                                                   31.12.
     09.2645       ex 3921 14 00       20      Celularni blok od regenerirane celuloze, impregniran 1.1.      do 1 700 tona    0%
                                               vodom koja sadržava magnezijev klorid i kvaterne 31.12.
                                               amonijeve spojeve , dimenzija 100 cm (± 10 cm) ×
                                               100 cm (± 10 cm) × 40 cm (± 5 cm)
     09.2834       ex 7604 29 10       20      Šipke od aluminijske legure promjera 200 mm ili 1.1.           do 2 000 tona    0%
                                               većeg, ali ne većeg od 300 mm                        31.12.
     09.2835       ex 7604 29 10       30      Šipke od aluminijske legure promjera 300,1 mm ili 1.1.         do 1 000 tona    0%
                                               većeg, ali ne većeg od 533,4 mm                      31.12.
     09.2629       ex 8302 49 00       91      Aluminijska teleskopska      drška  za    uporabu  u 1.1.      do 1 000 000     0%
                                               proizvodnji prtljage                                 31.12.       komada
                                                (1)
     09.2763       ex 8501 40 20       40      Električni izmjenični kolektorski motor, jednofazni, 1.1.      do 2 000 000     0%
                   ex 8501 40 80       30      izlazne snage 250 W ili veće, ulazne snage 700 W ili 31.12.       komada
                                               veće, ali ne veće od 2 700 W, vanjskog promjera
                                               većeg od 120 mm (± 0,2 mm), ali ne većeg od
                                               135 mm (± 0,2 mm), nazivne brzine veće od
                                               30 000 rpm (okretaja u minuti), ali ne veće od
                                               50 000 rpm (okretaja u minuti), opremljen usisnim
                                               ventilatorom, za uporabu u proizvodnji usisavača
                                                (1)
   (1)
          Suspenzija carina podliježe odredbama članaka 291. do 300. Uredbe Komisije (EEZ) br. 2454/93 od 2. srpnja 1993. o utvrđivanju
          odredaba za provedbu Uredbe Vijeća (EEZ) br. 2913/92 o Carinskom zakoniku Zajednice (SL L 253 11.10.1993., str. 1.).
   (2)
          Primjenjuje se posebna carinska pristojba.
   3.           brišu se redci za carinske kvote s rednim brojevima 09.2677 i 09.2678
HR                                                                       3                                                              HR